BGG Cyr

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

София 1000, ул. “Петър Парчевич” № 47, ЕИК 175203485

тел: 02 935 89 44, факс: 02 925 03 94, www.bulgargaz.bg

**Отчет за изпълнение на плана за оптимизиране на разходите на „Булгаргаз“ ЕАД за 2021 г.**

Настоящият Отчет за изпълнение на плана за оптимизиране на разходите на „Булгаргаз“ ЕАД за 2021 г. е разработен на основание изискването, заложено в чл. 16, ал. 3, Раздел III от Наредба № Е-РД-04-4 от 14.07.2016 г. за публично оповестяване и оптимизиране на разходите на търговските дружества с 50 и над 50 на сто държавно или общинско участие в капитала, извършващи дейности по Закона за енергетиката (Обн., ДВ, бр. 68 от 30.08.2016 г., в сила от 30.08.2016 г.).

Съгласно Наредбата, основната цел на плана за оптимизиране на разходите на Дружеството е органите на управление на „Булгаргаз“ ЕАД да предприемат мерки с оглед осигуряване на целесъобразност при разходването на финансовите средства и при спазване на принципите за законосъобразност, добро финансово управление и прозрачност. Финансовите средства да се разходват и управляват икономично, ефективно и ефикасно. За постигане на заложените цели да се разработи система от управленски мерки, критерии и ключови показатели, съобразени със спецификата на дейността, които да послужат за наблюдение и оценка на ефикасността, с която се извършват определени разходи в Дружеството, както и тяхното прилагане, което ще доведе до финансова устойчивост и стабилност на „Булгаргаз“ ЕАД.

Отчетът за изпълнение на плана за оптимизиране на разходите е изготвен въз основа на данните за 2021 г. от Актуализираната Бизнес програма за периода 2021-2025 година, съпоставена с данните от одитирания финансов отчет за същия период на 2021 г.

На базата на резултатите на анализа и оценката на планираните разходи за доставка на природен газ, на други доставки на стоки и услуги, а също така и на финансовото състояние на Дружеството се предлага настоящият отчет за изпълнение на плана, който съдържа информация за извършените разходи и конкретни действия, които са предприети за оптимизирането им съгласно спецификата на дейността.

**Характер на разходите на Дружеството**

Разходите по икономически елементи на Дружеството включват себестойност на продаден природен газ, разходи за материали, разходи за външни услуги, разходи за амортизация, разходи за възнаграждения и други разходи.

*Таблица № 1* показва, че над 98% от разходите на „Булгаргаз“ ЕАД са за себестойността на природния газ.

*Таблица № 1* *хил. лева*

|  |  |  |  |  |  |  |
| --- | --- | --- | --- | --- | --- | --- |
|  | **2021 г.** | **2021 г.** | **2022 г.** | **2023 г.** | **2024 г.** | **2025 г.** |
| **Отчет** | **План** | **План** | **План** | **План** | **План** |
| Разходи по икономически елементи | (2 050 505) | (1 790 289) | (1 798 477) | (1 221 419) | (1 613 076) | (1 641 446) |
| Отчетна стойност продадения природен газ | (2 027 072) | (1 781 703) | (1 780 010) | (1 256 406) | (1 594 731) | (1 622 909) |
| **Съотношение на себестойност на природен газ и общо разходи** | **98.86%** | **99.52%** | **98.97%** | **102.86%** | **98.86%** | **98.87%** |

По отчет за 2021 г. е налице по-висока себестойност на продадения природен газ спрямо планираната. Това се дължи на по-високите доставни цени на природен газ, спрямо планираните.

Цената, по която „Булгаргаз“ ЕАД купува природния газ, съгласно условията на договора с AGSC и ООО „Газпром Експорт“ е обвързана с международните котировки на цените на алтернативните на природния газ горива, международните котировки на газовата борса TTF и валутния курс на щатския долар спрямо EUR и BGN, върху които Дружеството няма влияние.

Поради тази причина, представеният отчет за изпълнение на плана за оптимизиране на разходите на „Булгаргаз“ ЕАД се фокусира върху останалите разходи на Дружеството (равни на около 1% от всички разходи).

В изпълнение на горепосочената Наредба, след анализиране на извършените и планираните през 2021 г. разходи, са взети предвид основните макроикономически показатели за страната прогнозирани от Министерството на финансите и заложени при изготвянето на Държавния бюджет на Република България за периода до 2021 г.

Разходите на „Булгаргаз“ ЕАД за 2021 г. по тримесечия съпоставени с планираните са показани в *Таблица № 2 и № 3.*

*Таблица № 2* *хил. лева*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **I тримесечие 2021 г.** | | **II тримесечие 2021 г.** | | **III тримесечие 2021 г.** | | **IV тримесечие 2021 г.** | |
| **Отчет** | **План** | **Отчет** | **План** | **Отчет** | **План** | **Отчет** | **План** |
| Разходи за материали | (34) | (34) | (24) | (24) | (35) | (34) | (30) | (38) |
| Разходи за външни услуги | (1 083) | (1 083) | (2 494) | (2 513) | (3 703) | (3 431) | (4 595) | (6 819) |
| Разходи за амортизация | (137) | (137) | (117) | (117) | (131) | (131) | (132) | (55) |
| Разходи за персонала | (703) | (703) | (909) | (910) | (692) | (792) | (1 189) | (1 507) |
| Разходи за провизии | - | - | (374) | (374) | - | (374) | (380) | (8) |
| Други разходи за дейността | (10) | (10) | (25) | (27) | (33) | (23) | (1 043) | (140) |

*Таблица № 3* *хил. лева*

|  |  |  |  |  |
| --- | --- | --- | --- | --- |
|  | **2021 г. Отчет** | **2021 г. План** | **Изменение в стойност** | **Изменение в %** |
| Разходи за материали | (123) | (130) | 7 | (5.38%) |
| Разходи за външни услуги | (11 875) | (13 846) | 1 971 | (14.24%) |
| Разходи за амортизация | (517) | (440) | (77) | 17.50% |
| Разходи за персонала | (3 493) | (3 912) | 419 | (10.71%) |
| Разходи за провизии | (754) | (756) | 2 | (0.26%) |
| Други разходи за дейността | (1 111) | (200) | (911) | 455.50% |

Основен метод за оптимизиране на разходите, представени в *Tаблица № 3*, е осъществяване на финансов контрол върху всички разходи, чрез набелязване на допълнителни мерки за предприемане на действия, както по отношение на предварителния анализ и мониторинг/контрол, така и по отношение на контрола при извършването и отчитането на разхода.

Извършването и отчитането на разходите през отчетния период е направено в съответствие с правилата, като стриктно са спазвани изискванията на приложимите закони и подзаконови нормативни актове, както и вътрешните регламентиращи документи на Дружеството. Също така, планираните разходи са съобразени с ефективното им използване.

През 2021 г. при всички разходи, освен при разходите за амортизация и други разходи, се наблюдава намаление в сравнение с планираните, което е видно от таблиците по-горе. При други разходи увеличението се дължи на начислени неустойки за забавени плащания и те не са предвидени при прогнозирането.

Финансовият резултат на „Булгаргаз“ ЕАД за 2021 г. е оперативна печалба в размер на 84 202 хил. лева. Това е показателно за устойчивото и стабилно развитие на Дружеството, което реализира печалба от оперативната си дейност.

В разходите за материали се включват закупени активи (офис техника, мебели и др. със стойност под прага на същественост, съгласно счетоводната политика на дружеството), канцеларски материали и консумативи, горива и смазочни материали за автомобилите, авточасти и принадлежности, автомобилни гуми, стопански инвентар, санитарни материали, рекламни материали, служебна литература и други материали. Дружеството прилага финансова политика, относно правилата и процедурите за извършване на такива разходи по отношение на целесъобразността и избора на доставчик, предлагащ най-ниска цена или при най-добро съотношение качество/цена.

В разходите за външни услуги за периода с най-голям относителен дял са разходите за съхранение на природен газ, консултантските и съдебните разходи. Следва да се отбележи, че „Булгаргаз“ ЕАД няма влияние върху начина на формиране на размера на разходите за съхранение на природен газ и лицензионната такса, тъй като те се определят от Оператора на газопреносната мрежа и КЕВР (съгласно Тарифата за таксите).

При разходите за материали и разходите за външни услуги се прилагат процедури по ЗОП, когато стойността надвишава 30 000/70 000 лева. По този начин Дружеството спазва и изпълнява законовите изисквания.

Другите разходи включват разходи за командировки, представителни, обучение, еднократни данъци, членство в организации и други. Съгласно Правилата за финансово управление и контрол, утвърдени и прилагани в Дружеството, предварителният контрол следи извършването на разходите от всякакъв характер, като се изисква изготвяне на аргументиран доклад и анализ, за да бъде одобрен всеки един разход.

„Булгаргаз“ ЕАД предприема действия за сключване на споразумения за разсрочване на вземанията, с които се цели намаляване на просрочените вземания от клиентите, като се цели погасяване в най-кратък разумен срок. По този начин се оптимизира входящия паричен поток и Дружеството не изпада в забава на плащанията към своите доставчици.

Изготвеният настоящ отчет проследява и сравнява планираните и отчетените стойности на избраните критерии и показатели, заложени в Плана за оптимизиране на разходите.

**Показатели за наблюдение и изпълнение на Плана**

Количествените и стойностните показатели, които Дружеството използва за измерване на икономичността, ефективността и ефикасността на извършените разходи са следните:

* **Графика показваща планирани разходи и извършени разходи**

Графиката съпоставя планираните и реално извършените разходи на Дружеството.

От графиката е видна тенденция за повишаване на разходите през трето и четвърто тримесечие в сравнение с разходите през първо и второ тримесечие.

Най–голямото отклонение на извършените разходи, спрямо планираните се наблюдава в четвъртото тримесечие, дължащо се на увеличение на разходите за съхранение на природен газ спрямо предвидените такива.

* **Ефективност на разходите**

Ефективността на приходите се изчислява на база тримесечие и показва колко приходи от дейността получава предприятието от използването на единица разход за същата дейност.

Колкото по висока е стойността на ефективността на разходите, толкова повече приходи генерира единица разход.

*Таблица № 4* съпоставя отчетни и планирани разходи, за да бъде изчислен коефициента за ефективност на разходите за провизия.

*Таблица № 4* *хил. лева*

|  |  |  |  |  |  |
| --- | --- | --- | --- | --- | --- |
|  | **I тримесечие 2021 г.** | **II тримесечие 2021 г.** | **III тримесечие 2021 г.** | **IV тримесечие 2021 г.** | **2021 г.** |
| Приходи (Отчет) | 345 570 | 295 119 | 482 885 | 1 011 650 | 2 135 224 |
| Приходи (План) | 345 570 | 295 120 | 438 400 | 755 041 | 1 834 131 |
| Разходи (Отчет) | (328 725) | (289 480) | (472 543) | (960 274) | (2 051 022) |
| Разходи (План) | (328 725) | (289 520) | (428 483) | (744 019) | (1 790 729) |
| **Ефективност на разходите (Отчет)** | **1.0512** | **1.0195** | **1.0219** | **1.0535** | **1.0411** |
| **Ефективност на разходите (План)** | **1.0512** | **1.0194** | **1.0231** | **1.0148** | **1.0242** |

* **Графика на ефективността на разходите**

Графиката представя визуално как се изменя ефективността на разходите спрямо всяко тримесечие.

Стойностите на показателя за ефективност на разходите през разглеждания период са над или наближават единица, което показва, че дружеството има почти толкова или повече приходи, отколкото разходи. Ефективността на разходите по отчет надвишава планираната за 2021г.